Lenin Reloaded: Πάτωσε το ΚΚΕ στις φυλακές\nΠάτωσε το ΚΚΕ στις φυλακές\nΠώς ψήφισαν στον Κορυδαλλό:\nΚΙΝΗΜΑ ΔΗΜ.ΣΟΣ: 3\nΣτις φυλακές Αγίου Στεφάνου:\nΧΡΥΣΗ ΑΥΓΗ: 10\nΑναρτήθηκε από Αντωνης στις 3:18 μ.μ.\nΕτικέτες Εκλογές 2015\nΑνώνυμος 26 Ιανουαρίου 2015 - 3:30 μ.μ.\nΑς μην αγχωνόμαστε σύντροφοι. Σε λίγο καιρό μπορεί να έχουμε και πάλι αυτοδυναμία.\nΟι ΕΕ των λαών θα φροντίσει για όλα...\nzoot horn rollo 26 Ιανουαρίου 2015 - 3:30 μ.μ.\nΘα μπορούσε να γίνει ανάρτηση στον ΕΑ, συνοδευόμενη με τα ανάλογα "σεντόνια".\nΑντωνης 26 Ιανουαρίου 2015 - 3:32 μ.μ.\nΕίναι ξεκάθαρα τα πράματα, σύντροφοι. Δεν έχουν μπει αρκετοί κουκουέδες φυλακή. Αυτό πρέπει να αλλάξει τώρα που θα χουμε κυβέρνηση της αριστεράς.\nΓιαννος 26 Ιανουαρίου 2015 - 3:32 μ.μ.\nΑπο χθες το βραδυ, ακουγονται φημες για παραξενους ηχους σαν ¨τριξιμο¨ σε ταφους αγωνιστων.\nΑντωνης 26 Ιανουαρίου 2015 - 3:39 μ.μ.\nΚαι γελάγαμε όταν μίλαγε ο Βαγγέλας ο Γιαννόπουλος για το ΕΑΜ...\nΑνώνυμος 26 Ιανουαρίου 2015 - 4:23 μ.μ.\nΑΝΕΡΓΟΙ και ΑΦΡΑΓΚΟΙ 26 Ιανουαρίου 2015 - 3:50 μ.μ.\nΚαι γιατί στις φυλακές των ποινικών κρατουμένων θα έπρεπε να είναι διαφορετικά τα αποτελέσματα των εκλογών απ' τ' αποτελέσματα της ελεύθερης "φυλακής' αυτών που ζουν έξω απ' τις φυλακές μη εξαιρουμένων και όλων ημών; Μπας και δεν δρουν κι εκεί μέσα οι ίδιοι μηχανισμοί χειραγώγησης; Ή μήπως οι ποινικοί κρατούμενοι, κατά μία έννοια, δεν είναι τα μεγαλύτερα κορόϊδα που ο καπιταλισμός κατάντησε σαν τα μούτρα του και κατέληξαν ποινικοί κρατούμενοι. Και φυσικά δεν αναφέρομαι σε κάτι κτήνη φονιάδες ναζίδες όπως οι χρυσαυγίτες και άλλοι όμοιοι και παρόμοιοι. Αυτή είναι η ταπεινή μου άποψη.\nΑντωνης 26 Ιανουαρίου 2015 - 3:58 μ.μ.\nΧιουμοριστικές οι προθέσεις μου, σφε. Οι κομμουνιστές, εκτός από περιόδους που τους μπουζουριάζουν, δεν έχουν ποτέ ερείσματα σε ποινικούς. Άλλοι έχουν, και φαίνεται ποιοι.\nΑνώνυμος 26 Ιανουαρίου 2015 - 8:46 μ.μ.\nΗ άνεργ(οι) και άφραγκ(οι) είναι η καλή μας η Καλή και ως εκ τούτου οι χιουμοριστικές προθέσεις σου απευθύνονται σε σφσα...\nΚατά τα άλλα θα θυμίσω πως γενικά οι πολιτικοί κρατούμενοι δεν είχαν παρεδώσε με ποινικούς εκτός εξαιρέσεων όπως ο Ηλίας ο Πετρόπουλος.\nΕκτός από την αντίδρασή σου για την ανάρτηση του left μάλλον βρήκες και ένα σημείο που χρειάζεται μία ανάπτυξη. Ίσως βοηθήσει ένα κείμενο του Θανάση Κλάρα που δημοσίευσε ο Ρίζος ως απάντηση στην κατηγορία πως είχε ποινικές υποθέσεις και παραβατική συμπεριφορά ως νέος. Όσο θυμάμαι κατέληγε πως αυτό που τον τράβηξε από το ποινικό έγκλημα ήταν το Κόμμα και η θέλησή του να γίνει Κομμουνιστής.\nΣαν συνεπαγωγή θα μπορούσαμε να πούμε πως ένας ποινικός μπορεί να γίνει Κομμουνιστής. Ένας Κομμουνιστής δεν μπορεί να γίνει ποινικός παρά μόνον πολιτικός κρατούμενος. Την έννοια του "ποινικού" θα πρέπει να την πάρουμε κατά την ξηροχριστοδούλεια αντίληψη περί "ιδίου οφέλους".\nΑνώνυμος 26 Ιανουαρίου 2015 - 3:59 μ.μ.\nΤι έκανε ο Κουτσούμπας ρε παιδιά, το καταλάβατε? Τι έκανε πάλι αυτό το κόμμα? Προεκλογική συγκέντρωση και ομιλία πλήρους ρήξης με τον ιμπεριαλισμό και τον οπορτουνισμό. Τις εκλογές τις κερδίσαμε γιατί κερδίσαμε συνειδήσεις ή έστω, βάλαμε κόσμο να σκεφτεί. Αυτή η ομιλία θα μείνει στην ιστορία! τσαφ\nδύτης των νιπτήρων 26 Ιανουαρίου 2015 - 4:28 μ.μ.\nΌτι γενικά συμφωνούμε στην πολιτική σκέψη είναι, ελπίζω, γνωστό. Αυτό το ποστ όμως μπορούσε να λείπει. Είχα την ελπίδα ότι, αν μη τι άλλο, δεν υποτιμούμε πια έτσι τους λεγόμενους "ποινικούς". Δηλαδή γιατί να μην πρέπει να έχουν οι κομμουνιστές ερείσματα σε ποινικούς; Ή τα κατάφερε ο κοινωνικός δαρβινισμός και έγινε το έγκλημα θέμα γενετικής ξερωγώ προδιάθεσης;\nNikos 26 Ιανουαρίου 2015 - 5:59 μ.μ.\nΝομίζω οτι ο Αντώνης προσπαθεί μέσω της υπερβολής να αναδείξει το ζήτημα των μειωμένων προσδοκιών απο ανθρώπους που πραγματικά δεν εχουν να χάσουν κάτι...\nΑντωνης 26 Ιανουαρίου 2015 - 6:23 μ.μ.\nΘα απαντήσω τι προσπαθώ τι αναδείξω όταν απαντήσει ο Δύτης των Νιπτήρων τι προσπαθεί να αναδείξει το left.gr, απ' το οποίο το πιο πάνω ποστ είναι αυτούσια αναδημοσίευση, με αλλαγή τίτλου που αντανακλά την άλλη πλευρά.\nΑς μας πει λοιπόν τι αναδεικνύει στο left.gr η είδηση αυτή, με τίτλο: Οι κρατούμενοι στις φυλακές ψήφισαν μαζικά υπέρ του ΣΥΡΙΖΑ\nτην οποία απλώς τίτλισα απ' την ανάποδη, ότι δηλαδή μαύρισαν το ΚΚΕ.\nδύτης των νιπτήρων 26 Ιανουαρίου 2015 - 6:30 μ.μ.\nΕίμαι για κάποιο λόγο απολογητής του left.gr;\nΔεν νομίζω ότι έχω να πω κάτι -- τώρα βλέπω το ποστ του: το συνδέει με το ότι "ο ΣΥΡΙΖΑ έχει εξαγγείλει συγκεκριμένες πρωτοβουλίες για τις φυλακές". Ε, αν όντως κάνει κάτι για τις φυλακές ο Σύριζα θα το βάλω στα θετικά του. Εξακολουθώ να μη βλέπω το λόγο της συγκεκριμένης ειρωνείας.\nΑντωνης 26 Ιανουαρίου 2015 - 6:35 μ.μ.\nΔεν απάντησες στην ερώτηση.\nΑντωνης 26 Ιανουαρίου 2015 - 6:37 μ.μ.\n"Ε, αν όντως κάνει κάτι για τις φυλακές ο Σύριζα θα το βάλω στα θετικά του."\nΕκτός αν η απάντησή σου είναι η πιο πάνω, ότι δηλαδή "το ποσοστό του ΣΥΡΙΖΑ στις φυλακές δείχνει ότι θα δημιουργήσει πιο ανθρώπινες συνθήκες για τους φυλακισμένους."\nΚαι ακόμα δεν έχω καταλάβει σε τι "συμφωνούμε". Δεν είδα ποτέ να στηρίζεις το ΚΚΕ.\nδύτης των νιπτήρων 26 Ιανουαρίου 2015 - 6:45 μ.μ.\nΑντωνης 26 Ιανουαρίου 2015 - 6:47 μ.μ.\nΔεν σου άρεσε, ε;\nδύτης των νιπτήρων 26 Ιανουαρίου 2015 - 6:55 μ.μ.\nΤι να μου άρεσε; Πέρα από την ασυνάρτητη απάντηση, απαράδεκτη μπηχτή και εντελώς λάθος, παρεμπιπτόντως. Δεν πρόκειται να το συνεχίσω, σου έστειλα ένα μέιλ αν θες απαντάς εκεί.\nΑνώνυμος 26 Ιανουαρίου 2015 - 7:02 μ.μ.\nΠάντως και γω δεν κατάλαβα την ανάρτηση, έχοντας δει μάλιστα προηγουμενως ότι πρόκειται για αναδημοσίευση. Ούτε το χιουμορ κατάλαβα, αλλά μπορεί να χάνω κάτι. Προφανώς το λεφτ κάνει τη δουλειά του, αλλά γιατί ένας κομμουνιστής να μην θέλει ερείσματα και στους φυλακισμένους ;;; Στο κάτω κάτω, στην πλειοψηφία τους οι φυλακισμένοι, είναι άνθρωποι που τους ξέβρασε ο καπιταλισμός σε αποθήκες περισσευάμενων. (δεν μιλάμε για φονιάδες/μαφιόζους/χρυσαυγίτες/μπράβους κλπ. πιστεύω αυτό να είναι κατανοητό). Οι φυλακές ως αποθήκες περισσευάμενων του καπιταλισμού θεωρώ ότι είναι και θέση του ΚΚΕ και ας μην θυμάμαι να το έχω ακούσει από "επίσημα χείλη". Γιάννης Ν.\nΑντωνης 26 Ιανουαρίου 2015 - 7:09 μ.μ.\nΈγραψα: "Οι κομμουνιστές, εκτός από περιόδους που τους μπουζουριάζουν, δεν έχουν ποτέ ερείσματα σε ποινικούς. Άλλοι έχουν, και φαίνεται ποιοι."\nΚατάλαβες: " γιατί ένας κομμουνιστής να μην θέλει ερείσματα και στους φυλακισμένους ;;;"\nΒάλε google translate.\nΑντωνης 26 Ιανουαρίου 2015 - 7:13 μ.μ.\nΑν ΕΣΥ είσαι κομμουνιστής, δοκίμασε να απαντήσεις την ερώτηση: Τι δουλειά έχει ένας άνθρωπος με ταξική συνείδηση στη φυλακή για ποινικά αδικήματα;\nΚαι την ερώτηση: Μπορεί κάποιος να γίνει κομμουνιστής στη φυλακή αν δεν είναι ήδη μέσα για ΠΟΛΙΤΙΚΟΥΣ λόγους κομμουνιστές;\nΑνώνυμος 26 Ιανουαρίου 2015 - 7:27 μ.μ.\nAπλά εξακολουθώ να μην καταλαβαίνω, αλλά δεν πειράζει, δεν χρειάζεται να τα καταλαβαίνω και όλα. Κομμουνιστής προσπαθώ να είμαι. Επειδή θέλει συνεχή προσπάθεια, δεν ξέρω πότε φτάνει κανείς στο σημείο να μπορεί να πει με ασφάλεια : είμαι κομμουνιστής. Αναζητώντας πρόχειρα βρήκα αυτό http://www.rizospastis.gr/story.do?id=7998842. Στις ερωτήσεις σου δεν έχω χρόνο τώρα να απαντήσω όπως θα θελα, θεωρώ όμως ότι είναι λάθος ερωτήσεις. Γιάννης Ν.\nΑντωνης 26 Ιανουαρίου 2015 - 7:32 μ.μ.\nΕγώ, απ' την άλλη δεν βλέπω πώς είναι λάθος ερωτήσεις που αφορούν διαπιστώσεις που έκανε ο γερο-Μαρξ απ' τον καιρό της Μπρυμαίρ, το 1852. Αλλά δεν καίγομαι κιόλας, ούτε να καταλάβεις, ούτε τίποτε.\nΑνώνυμος 26 Ιανουαρίου 2015 - 6:11 μ.μ.\noff topic αλλά φρεσκαδούρα από το ΚτΠ για να πάρετε μια γεύση τι μπορούν να προξενήσουν οι ευσεβείς πόθοι στο μυαλό ανθρώπων που έχουν δεθεί στον καναπέ με συρματόσχοινο!\nΚι όπως έλεγε και κάποιος σφος σε προηγούμενο ποστ "Θα πάρουν φωτιά τα screenshots"\nΓράφει ο πρώτος :"Τώρα που πέρασε η μπόρα, ακούστε κι αυτό. Το κρατούσα εφτασφράγιστο.\nΟ ΣΥΡΙΖΑ έχει κάνει τους Ευρωπαίους να χορεύουν πεντοζάλη, γιατί είναι έτοιμος να πάει στα άκρα.\nqu'est-ce que c'est άκρα;\nΈχει συνάψει προσύμφωνο με τη Ρωσία, κι έχει φτάσει το σκατο στην κάλτσα των Ευρωπαίων. Τώρα ίσως καταλάβατε πως αλλάζει το κλίμα...."\nThe Talented C@nt\nΑνώνυμος 26 Ιανουαρίου 2015 - 6:54 μ.μ.\nΣφοδρές ανθρωποπτώσεις προβλέπονται μέσα στο 2015...\nΑνώνυμος 26 Ιανουαρίου 2015 - 6:13 μ.μ.\nΚι απαντάει ο δεύτερος:"\nΔεν ξέρω αν έχει κάποια βάση αυτό που λες, αλλά εγώ έχω καταλάβει ότι κρατούσαν το στόμα τους κλειστό για τα σχέδιά τους (σιγά μη δεν έχουν plan B ας πούμε) για να μην δώσουν πλεονέκτημα στους δανειστές, παρόλο που μάλλον έχασαν εκλογικά από αυτή την απόφαση. Αυτό για μένα δείχνει ωριμότητα και τιμιότητα προς το λαό.\nΕπίσης διάβασα σε ξένα μίντια ότι ο Πούτιν σκοπεύει να εγκαταλείψει την Ουκρανία εντελώς και να εισάγει το φυσικό αέριο στην Ευρώπη αποκλειστικά μέσω Τουρκίας και Ελλάδας. Αν η κυβέρνηση το χειριστεί σωστά θα έχουμε τεράστια ωφέλη από αυτή του την κίνηση, και βέβαια οι Γερμανοί θα το φυσάνε και δεν θα κρυώνει (ή μάλλον δεν θα ζεσταίνεται) για χρόνια. Για να μην πούμε τα ωφέλη από την χαλάρωση των κυρώσεων προς τη Ρωσία στην αγροτική μας παραγωγή.\nΚαι συμπληρώνει ο τρίτος (και μακρύτερος):"\nΕννοείται ότι έχουν "plan B", πρώτον επειδή θα ήταν χαζοί να μην είχαν, και δεύτερον επειδή οι καραμπινάτες απόπειρες αλλαγής της κουβέντας όποτε αυτή ερχόταν στο "και τι θα κάνετε αν σας πουν ΟΧΙ οι εταίροι?" φανερώνουν τη "γραμμή" που είχε δοθεί να μην αποκαλυφθούν πάση θυσία τα σχέδια της ΚΕ, και τα οποία αν κρίνουμε από την Αργεντινή (βλέπε συμφωνίες με Ρωσία και Κίνα για οικονομική στήριξη) θα είναι ριζοσπαστικά. Και οι ευρωπαίοι "εταίροι" το ξέρουν αυτό το σενάριο και το φοβούνται, γι' αυτό έχουν φαγωθεί τώρα να φανούν διαλλακτικοί (βλέπε και δήλωση από ΗΠΑ, "ελπίζουμε να υπάρξει στενή συνεργασία με την νέα κυβέρνηση της Ελλάδας"). Με απλά λόγια, η μλκια των ΗΠΑ να μπουν σε κόντρα με τη Ρωσία και η ακόμα μεγαλύτερη μλκια της ΕΕ να επιλέξει τη μια μεριά αντί να παραμείνει ουδέτερη, μάλλον θα αποδειχτεί ότι έδωσε στον ΣΥΡΙΖΑ το ισχυρό διαπραγματευτικό χαρτί που χρειαζόταν.\nΜπορεί να κάνω και λάθος, αλλά πιστεύω ότι ο ΣΥΡΙΖΑ θα αποδειχθεί πολύ πιο υπεύθυνο, συγκροτημένο και πάνω απ' όλα προνοητικό κόμμα απ' όσο αφήσαν τα ΜΜΕ να διαφανεί όλη την προηγούμενη περίοδο.\nΑνώνυμος 26 Ιανουαρίου 2015 - 6:17 μ.μ.\nΣυμπέρασμα:Είναι ευκολότερο να συνομιλείς με ξένα κέντρα αποφάσεων και να αφουγκράζεσαι τους μελλοντικούς σχεδιασμούς των αστών σε πρώτο χρόνο από το να γραφτείς στο σωματείο του κλάδου σου και να κατέβεις σε πορεία πλάι στο ταξικό κίνημα...\nΑνώνυμος 26 Ιανουαρίου 2015 - 9:12 μ.μ.\nΣυγγνώμη που θα το φαιδρύνω, αλλά διερωτώμαι... Ο Άκης τι να ψήφισε; ΠΑΣΟΚ, ΚΙΔΗΣΟ ή...\nmodesto 26 Ιανουαρίου 2015 - 11:25 μ.μ.\nεγω λεω οτι του πηγε με την γραμμη ο κοτσακας\nΑνώνυμος 27 Ιανουαρίου 2015 - 7:22 π.μ.\nΑκριβώς, λόγω Κοτσακά έχω κάτι αμφιβολίες. gdmn1973\nΑνώνυμος 26 Ιανουαρίου 2015 - 11:14 μ.μ.\nΑντώνη, καλά έκανες και του τα ’ψαλλες του "καταδυόμενου στους μπιντέδες" για το ζήτημα των ποινικών, γιατί όχι μόνο ποτέ του δε στήριξε το ΚΚΕ, αλλά ανήκει σ’ όσους διαδικτυακά συναγελάζονται με το γνωστό Σαραντάκο και τον εσμό του μη χάνοντας ευκαιρία να σιγοντάρει κάθε αντιΚΚΕ αιχμή που σερβίρεται εκεί.\nΌ,τι και να σου ’γραψε στο μέιλ μη χαμπαρίζεις τίποτα, επειδή εκτός του βήχα και του έρωτα δεν κρύβεται κι ο συριζαϊσμός, ομολογημένος ή ανομολόγητος.\nΠροπονήσεις πώς θα μας χώσουν στη φυλάκα κάνουνε όλοι τους αυτοί…\nδύτης των νιπτήρων 26 Ιανουαρίου 2015 - 11:29 μ.μ.\nΜάστορα, όσο και να με βρίζεις εγώ εξακολουθώ να υποστηρίζω το ΚΚΕ και τις επιλογές του. Έχουν δει πολλά τα μάτια μου όμως, οπότε δεν είμαι σίγουρος για σένα: έχω μάθει τέτοιους ξερόλες να φοβάμαι.\nΑνώνυμος 27 Ιανουαρίου 2015 - 12:14 π.μ.\n--> έχω μάθει τέτοιους ξερόλες να φοβάμαι\nΞερόλες σαν το φιλαράκι σου το Σαραντάκο, να πούμε, ε…\nΕπειδή το παίζετε, κύριε καταδυόμενε, ό,τι το παίζετε (φιλοΚΚΕ λογουχάρη), νομίζετε πως μιας κι ήρθαν οι δικοί σας στα πράγματα, δεν σας παίρνουμε χαμπάρι;\nΆσε μας λοιπόν εμάς στην "δογματίλα" μας, επέστρεψε στους "μπιντέδες" σου για τις καταδύσεις σου και πρόσεχε μην κάνεις τίποτα βουτιές στα ρηχά και πάθεις καμιά διάσειση…\nΑμάν, ρε Αντώνη, τι πάθαμε δευτεριάτικα μετά τις εκλογές: αυτοί εξαντλούν κι όποια ψυχραιμία έχει μείνει!\nΑπροσάρμοστος (κι ανήξερος στα συριζαίικα της μπλογκόσφαιρας)\nΑντωνης 27 Ιανουαρίου 2015 - 12:19 π.μ.\nΟ κύριος Σαραντάκος δήλωσε ρητά ότι δεν είχε αντιρρήσεις στη συνεργασία ΣΥΡΙΖΑ-ΔΗΜΑΡ, θέση που τον τοποθετεί περίπου στην δεξιότατη πτέρυγα του ΣΥΝ μαζί με τον κύριο Παπαδημούλη. Δεν ξέρω από πού προκύπτει το "φιλο-κκε", και οφείλω να πω ότι ποτέ δεν τον εξέλαβα ως τέτοιο:\n"Εμένα δεν με ενοχλούσε η συνεργασία και πιστεύω ότι ο Φώτης Κουβέλης με τη σταθερή στάση του άξιζε την πρώτη θέση στο Επικρατείας -συμβολικά."\nΣχόλιο 1ης Ιανουαρίου 2015, https://panosz.wordpress.com/2015/01/01/comment-175/#comment-251878\nΓκεόργκυ Ζούκωφ 27 Ιανουαρίου 2015 - 12:22 π.μ.\nΓια τα σχόλια :\nΑυτοι οι 1116 που ....αλωσαν το καστρο του LR και ετοιμαζονται για ντου απο παντου στα ανακτορα (τα θερινα ,γιατι τα χειμερινα δεν τα προκαμουν ) ,να βαλουν επι κεφαλης τον Δε-λαστιχ που εχει και καλο αλμα\nΑνώνυμος 27 Ιανουαρίου 2015 - 1:07 μ.μ.\nΒασικά, αυτοί οι 1.116 να μας πουν τί ψήφισαν την Κυριακή!\nΕλάτε, μην ντρέπεστε, κυβέρνηση της Αριστεράς είναι, παραδεχτείτε το! Γιατί αλλιώς δεν εξηγείται που δεν βρήκατε ούτε τις δικές σας! Α, συγγνώμη, είχατε κι εξεταστική και δεν πήγατε να ψηφίσετε, είναι και μικροαστικά κολλήματα αυτά με τις εκλογές...\nΗ Ανταρσύα, με τον Αλαβάνο μαζί, πήρε λιγότερες ψήφους απ' ό,τι είχε πάρει μόνη της!\nΤζάμπα που τον είχε πρώτη μούρη ο Πρετεντέρης, ενώ δεν ήταν καν υποψήφιος!\nΤα πανηγύρια παντως του Δελαστίκ για την κυβέρνηση της Αριστεράς ήταν παραπάνω από εύγλωττα, χτες βράδυ στο Χατζηνικολαου.Κρίμα που δεν πρόλαβε να την κάνει προς ΣΥΡΙΖΑ, θα έφτιαχνε ωραιότατο εκπρόσωπο Τύπου!\n▼ Ιανουαρίου (193)\nΒαρουφάκης: Vion Liton, πρωτογενές πλεόνασμα, δεν ...\n751, ή πρόσεξε τι εύχεσαι\nΣύμβουλος της συγκυβέρνησης η «Lazard» που πρωταγω...\nΠρόσεχε, Ισπανία, τη δική σου Ισπανία!\nΤρεις απλές ερωτήσεις για τη συγκέντρωση της Χρυσή...\nΝ. Κοτζιάς και ΑΝΕΛ απαντούν σε δημοσίευμα των «Fi...\nΕπικοινωνία Γ. Βαρουφάκη με τον Αμερικανό ΥΠΟΙΚ\nDe te fabula narratur (Ήταν μια φορά μια αριστερή ...\nΣτο πλευρό της επαναστατικής ρήξης οι ΗΠΑ (όχι, τζ...\nΤο τραγούδι της αλληλεγγύης\nΝΔ-ΠΑΣΟΚ υπερασπίζονται τα αντιλαϊκά τους μέτρα με...\nΤο Πρωτοδικείο ακύρωσε 117 απολύσεις στα Τσιμέντα ...\nΔ.Υ, Καθαρίστριες, ΠΑΜΕ, Κατρούγκαλος\n«Δεν υπάρχει περιθώριο αύξησης φέτος» διεμήνυσε ο ...\n«Ευαγγελισμός»: Απολύονται 50 ειδικευόμενοι γιατρο...\nΕγγυήσεις Βαρουφάκη σε Ντάισελμπλουμ για ανταγωνισ...\nΑνακοίνωση του ΠΑΜΕ για τις άμεσες διεκδικήσεις τη...\nΆρχισαν τα όργανα...abroad\nΑποκαλυπτικό! Ο Παναγιώτης Λαφαζάνης διέφυγε στη Μ...\n- Μα πρώτη φορά Αριστερά κύριε! - Βγάλε το σκασμό ...\n- Και η κυβέρνηση της Αριστεράς, κύριε; - Και η συ...\nΚοινή απόφαση ΥΠΕΞ ΕΕ για τις κυρώσεις στη Ρωσία\nΚυρώσεις στη Ρωσία επέβαλε το Συμβούλιο της Ευρώπη...\nΗ κυβέρνηση «τα μαζεύει» για τη Ρωσία -Ολες οι δηλ...\nΟμπάμα - Τσίπρας: Συνεργασία για τρομοκρατία και α...\nΕλιγμοί της Χρυσής Αυγής με ανακοίνωση που εμφανίζ...\nΠ. Καμμένος-Οι μετανάστες πρέπει να απωθούνται και...\nΠροειδοποιήσεις Σουλτς για τη διαφοροποίηση της Ελ...\nΆρχισαν, δυστυχώς, οι αμετροέπειες στο Υπουργείο Ν...\nΔηλώσεις του ΥΠΟΙΚ, Γ. Βαρουφάκη\nΗ ΑΣΓΜΕ για τη μήνυση της Χρυσής Αυγής σε βάρος τη...\nΔεν (Bull's eye)\nΣτάθης Κουβελάκης: Τα ταμεία είναι άδεια, ήμασταν ...\nΕυρωκοινοβουλευτική Ομάδα του ΚΚΕ: Καταδικάζει τη ...\nΘαύματα του Κυρίου ημών: Η αποκάθαρσις του κεκαυμέ...\nΣημαντικά στοιχεία του εκλογικού αποτελέσματος για...\nΠρος παπαγάλους ανακοίνωση του ΚΚΕ: Με ΣΥΡΙΖΑΝΕΛ θ...\nΝέες κυρώσεις σε βάρος τη Ρωσίας ετοιμάζει η ΕΕ\nΟι αντιδράσεις στο εκλογικό αποτέλεσμα στις ΗΠΑ κα...\nΕπιστολή προς κύριο Σπύρο Ασδραχά\nΧτύπησε ο δαίμων του τυπογραφείου;\nΔηλώσεις Βαρουφάκη και Ολάντ\nΟλοκληρώθηκε η συνάντηση του πρωθυπουργού με τον Σ...\nΣυγχαρητήρια επιστολή του ΣΕΒ στη νέα κυβέρνηση\nΤοποθέτηση του Στ. Θεοδωράκη για την στάση του κόμ...\nΒράχο βράχο τον καημό μου\nΠανηγυρισμοί στην Α.Π για τον πρωτόγνωρο χαρακτήρα...\nΟ Χ. Λάσκος και ο Ε. Τσακαλώτος μας εξηγούν πώς φτ...\nΚυβέρνηση ΣΥΡΙΖΑ-ΑΝΕΛ από σήμερα\nΔήλωση του ΓΓ της ΚΕ του ΚΚΕ για το εκλογικό αποτέ...\nΗ εγγενής σχέση της Δευτέρας με τα Blues\nΑριστερόμετρο (χαλαρώστε εσείς...)\nΓια τους ισοσκελισμένους προϋπολογισμούς\nΓ. Λαμπρινίδης-Ανάπτυξη – Ανάπτυξη – Ανάπτυξη ή, Τ...\nΤο προεκλογικό μου μήνυμα σε όσους θα ψηφίσουν ΣΥΡ...\nΖητούν «ανοχή» από αγωνιστές του αντιδικτατορικού ...\nΠοίημα που γράφτηκε από μόνο του\nΑνακοίνωση της ΚΕ του ΚΚΕ για το θάνατο του σ. Νίκ...\nΔιαπραγμάτευση και συννενόηση: Σκετς διδακτικόν, δ...\nΤο ΚΚΕ λέει όλο τα ίδια και τα ίδια\nΣυνοπτική συγκριτική ιστορία των Κομμουνιστικών Κο...\nΛεπτές διαφορές: Χιούμορ και τρομοκρατία\nΗ τυχαία συνάντηση μιας ραπτομηχανής και μιας ομπρ...\nΚακές ελληνικές σειρές\nΤοτέμ και Ταμπού\nΜήπως κάποιοι προπονούνται για ΜΕΤΑ τις εκλογές;\n"Το Βήμα" άνοιξε τα ιστορικά αχρεία του: Η χούντα ...\nΠαράδοξα του ζωϊκού βασιλείου: Το λιονταρογατάκι (...\nMark Lannegan & ...\nΤα ποντίκια και ο γάτος\nΤι πιστεύει αυτός που δεν πιστεύει;\nΤι τελικά ισχύει για τον κατώτατο μισθό; Θα παίρνω...\nΑλ. Τσίπρας: Βεβαίως θα τηρήσουμε τις δεσμεύσεις μ...\nΒ. Ζέρβας-Οι εκλογές της 25ης Γενάρη και το ζήτημα...\nΧάρης Σμυρνιώτης: Οι Αριστεροί ψηφίζουν ΚΚΕ!\nΙστορίες τρολιάς: "Ο πρώην Σοβιετικός πολίτης"\nΝέες διώξεις σε βάρος στελεχών του ΠΑΜΕ: Πέρρος, Κ...\nΟ αιώνιος Πασοκτζής (hommage à Akis)\nΜπουμπούκια και ανθοί ευωδιαστοί (ο λαός δεν ξεχνά...\nΠροβοκάτσια κατά του Κ. Πελετίδη από τον Πασοκοσυρ...\nΓιατί προτιμώ τους "κυβερνητικούς" του ΣΥΡΙΖΑ απ' ...\nΑλ. Παπαρήγα: Είναι μια αναθεώρηση για δημιουργία αυταπατών και ηθικοποίησης του πολιτικού συστήματος\nΗ αντικομμουνιστική υστερία για την DDR 30 χρόνια μετά ─ Το τείχος του Βερολίνου και τα τείχη του ανθρώπινου καπιταλισμού - IV.\nΟ παππούς του Τσιτσιπά !!\n«Οι ήρωες προχωρούν στα σκοτεινά»\nΠΟΛΥΤΕΧΝΕΙΟ 2019. Επισκέψεις σχολείων και φορέων στον ΣΦΕΑ\nΕρευνητικές γεωτρήσεις της Ελληνικός Χρυσός – Έγκριση μεν, αλλά όχι η επιθυμητή #skouries\n46ος ΕΠΕΤΕΙΑΚΟΣ ΕΟΡΤΑΣΜΟΣ\nΕπιστροφή στο Νερό


Χρίστος Φουκαράς: Ανεξίτηλες στιγμές ζωής, Η ΚΑΘΗΜΕΡΙΝΗ, kathimerini.com.cy\n«Για εμένα είχε σημασία η ένταση του φωτός, που δημιουργούσε, μια πιεστική, υπερρεαλιστική ατμόσφαιρα που σύναμμα συνέπιπτε με το παράλογο και υπερρεαλιστικό της πραγματικότητας» είπε ο κ. Φουκαράς\n21 ΔΕΚΕΜΒΡΙΟΥ 2021 - 15:30\nΗ «Κ» συνεχίζει να παρουσιάζει καλλιτέχνες της Κύπρου, οι οποίοι ξεκίνησαν να δραστηριοποιούνται πριν από την εισβολή. Πέμπτος στη σειρά, ο ζωγράφος Χρίστος Φουκαράς, με τον οποίο είχαμε μια όμορφη και ουσιαστική συζήτηση γύρω από τη ζωή του. Μια ζωή γεμάτη, γεμάτη αγάπη, φύση, εμπειρίες αλλά και στιγμές που δεν μπορούν να φύγουν από το μυαλό και την ψυχή του καλλιτέχνη. Ο κ. Φουκαράς φαίνεται να έχει μια ιδιαίτερη αδυναμία στο χωριό του, την Κισσόνεργα, μιας και πολλά από τα έργα του είναι εμπνευσμένα από τη ζωή εκεί. Η κ. Φουκαράς είπε στην «Κ», «σχεδόν όλη μου τη ζωή την πέρασα στο χωριό και τότε οι συνθήκες ήταν ιδιόμορφες, ήταν αρχέγονες, γεμάτες ζωή αλλά και δύσκολες στιγμές για επιβίωση. Όλα αυτά τα στοιχεία ήταν με τα οποία κινήθηκα στην καλλιτεχνική μου πορεία»…\n–Είστε από την Κισσόνεργα σωστά;\n–Γεννήθηκα το 1944 στην Κισσόνεργα και από πολύ μικρός είχα επηρεαστεί από το θέατρο σκιών που μας έκαμνε στο χωριό ο Μάστρη - Γιάννης ο Κισσονέργης και είχαμε την τύχη και την ευτυχία να έχουμε σαν δάσκαλό μας τον μεγάλο ζωγράφο της Πάφου τον Κώστα Οικονόμου. Ο Οικονόμου έπαιξε και σημαντικό ρόλο όχι μόνο σ’ εμένα, αλλά για πολλούς καλλιτέχνες, που με τη διοργάνωση διαφόρων καλλιτεχνικών ομίλων που έκαμνε, με τις υποδείξεις και τη διδασκαλία του, έδωσε σε εμάς τα πρώτα βήματα για να ξεκινήσουμε. Δυστυχώς, μεγαλώνοντας υπήρξε το φάσμα των οικονομικών και δεν μπόρεσα να σπουδάσω απευθείας.\n–Φαντάζομαι για να παιδί, για ένα αγόρι της τότε εποχής θα ήταν δύσκολο να πείτε στους γονείς σας ότι θα θέλετε να γίνετε ζωγράφος\nΠάντα υπήρχε η αγάπη για τη γυναίκα, οι συνδέσεις με τη γυναίκα, την οποία εξέφρασα σε πολλές και διαφορετικές μορφές, σε τραγικές, δύσκολες, ποιητικές, εξωπραγματικές...\n–Αντίθετα! Ο πατέρας μου από πολύ μικρός, από 2-3 χρονών, από μόλις θυμάμαι δηλαδή, με προωθούσε στη ζωγραφική, αγοράζοντάς μου μπογιές και υλικά. Για την εποχή εκείνη ήταν μια πρωτοποριακή πράξη του πατέρα μου, των γονιών μου.\n–Και πώς καταλήξατε στη Μόσχα;\n–Πρώτα πήγα στη Λευκωσία σε αρχιτεκτονικό γραφείο, στον αδελφό του Κώστα Οικονόμου, τον Σταύρο Οικονόμου, εκεί έκανα περίπου επτά χρόνια σχεδιαστής. Παράλληλα, προσπάθησα να ζωγραφίζω και να είμαι σε διάφορους καλλιτεχνικούς κύκλους της εποχής εκείνης. Και εκεί είχαμε κάνει αρκετή παρέα με τον φίλο μου και κουμπάρο μου τον Χαμπή Τσαγκάρη. Εκεί ξεκινήσαμε να κάνουμε διάφορες εκθέσεις στη Λευκωσία αλλά και στην Αμμόχωστο. Από μια μεγάλη έκθεση Παγκύπρια νέων ζωγράφων στη Λευκωσία, πήρα υποτροφία για να πάω στη Μόσχα. Αφού κάποιοι άνθρωποι με βοήθησαν σημαντικά όπως ο μακαρίτης, ζωγράφος Σολομών Φραγκουλίδης, ο φίλος μου ο Δώνης Χριστοφίνης γενικός γραμματέας της ΕΔΟΝ με τη δική τους πρωτοβουλία και προσπάθεια κατόρθωσα να πάρω υποτροφία στη Μόσχα για ζωγραφική.\n–Στη Μόσχα λοιπόν...\n–Έτσι πήγα στη Μόσχα, και σπούδασα στο Ινστιτούτο Τεχνών Σούρικωφ της Μόσχας. Για εμένα η Μόσχα ήταν ένας αληθινός παράδεισος, από πλευράς πνευματικής και καλλιτεχνικής ζωής. Ήμουν διψασμένος για μάθηση και ζωγραφική. Είχα και έχω μεγάλη αγάπη για την τέχνη. Η καθηγήτριά μου, η υπεύθυνη της μνημειακής ζωγραφικής Κλαύδια Αλεξάντροβνα Τουτεβόλ, ήταν ένας υπέροχος άνθρωπος, άφηνε τον καλλιτέχνη να εκδηλώσει τις δικές του προσωπικές αντιλήψεις για το περιβάλλον και τον χώρο του.\n–Και οι δικές σας ποιες ήταν;\n–Εγώ έζησα μια ζωή μέσα στη φύση, κοντά στον άνθρωπο, κοντά στους ανθρώπους της επίπονης δουλειάς. Όλα αυτά ήταν η θεματογραφία μου, που είχε σχέση με αυτούς τους χώρους, με το χωριό. Σχεδόν όλη μου τη ζωή την πέρασα στο χωριό και τότε οι συνθήκες ήταν ιδιόμορφες, ήταν αρχέγονες, γεμάτες ζωή αλλά και δύσκολες στιγμές για επιβίωση. Όλα αυτά τα στοιχεία ήταν με τα οποία κινήθηκα στην καλλιτεχνική μου πορεία.\n–Βρεθήκατε πάλι στη Μόσχα μετά το καλοκαίρι του 1974…\n–Ναι, όταν πήγα πίσω στη Μόσχα για να ολοκληρώσω το πτυχίο μου, με απασχολήσαν αυτές οι εφιαλτικές σκηνές που είχα δει και είχα ζήσει στην Κύπρο. Είχα ξεφύγει για λίγο από την τακτική σειρά των μαθήματων άθελά μου, προσπαθούσα να εκφράσω με συνθέσεις το δράμα των ανθρώπων της Κύπρου. Στην προσπάθεια αυτή δεν ήταν στόχος για εμένα η αφήγηση αυτών γεγονότων αλλά μέσα από πειράματα και έρευνα που είχα κάνει, προσπάθησα να βρω έναν τρόπο για να εκφράσω όσο το δυνατό καλύτερα αυτές τις δραματικές στιγμές των γεγονότων.\n–Βρήκατε τον τρόπο γι’ αυτό;\n–Με οδήγησε η βυζαντινή τέχνη σε αυτό. Όχι απλώς να δώσω μια βυζαντινή μορφή στα έργα, αλλά να πάρω τη φιλοσοφία και τη ζωγραφική ένταση που είχαν τα πρόσωπα στις βυζαντινές εικόνες. Για εμένα είχε σημασία η ένταση του φωτός, που δημιουργούσε, μια πιεστική, υπερρεαλιστική ατμόσφαιρα που συνάμα συνέπιπτε με το παράλογο και υπερρεαλιστικό της πραγματικότητας.\n-Θυμάστε τα πρώτα σας έργα στη Μόσχα;\n-Το πρώτο μου έργο στη Μόσχα ήταν μια σύνθεση και είχε ονομαστεί «Ομαδικός Τάφος» με πολλές φιγούρες μπροστά μανάδων και πίσω ο ομαδικός τάφος. Ο πίνακας σήμερα βρίσκεται στο Μουσείο Βούρου στην Ελλάδα. Μια άλλη θεματική ενότητα που άγγιξα ήταν ο βιασμός, που και αυτό είναι από αφηγήσεις ανθρώπων, που είχαν υποστεί αυτά τα βάσανα της κακομεταχείρισης από τους Τούρκους. Με ενδιέφερε αυτή η θεματική όχι μόνο σαν μια πράξη μεμονωμένη αλλά σαν ένας βιασμός του πολιτισμού, της συνείδησης και της ανθρώπινης υπόστασης. Άλλες θεματικές σειρές που άγγιξα ήταν ο Χορός Σκύλων, Η Ενέδρα, Οι Γυναίκες, Ο Ξεριζωμός και Οι Πορείες Γυναικών.\n–Ετοιμάζετε κάτι αυτή την περίοδο;\n–Σήμερα κάνω μια νέα δουλειά, είναι μια προσέγγιση προς την αγγειοπλαστική. Είναι ακόμη σε ένα αρχικό στάδιο αλλά ήδη έχω κάνει γύρω στα 20 έργα αγγειοπλαστικής με εικονογράφηση αυτών των αγγείων. Μελλοντικά θα προσπαθήσω μαζί με τον φίλο μου τον Νίκο Κοντό που είναι αγγειοπλάστης να φτιάξουμε κάτι μαζί, που θα είναι μιας δικής μου προσωπικής έμπνευσης σε σχέση και πάλι με τη φύση, τα ψάρια και τη θάλασσα.\nΗ ένταση του Φωτός - «Αλλά στην ουσία θα πάντα είσαι αυτός που είσαι»\n–Και μετά από τη Ρωσία ήλθατε Κύπρο;\n–Μετά από τη Ρωσία, πήγα στην Ελλάδα για να επιβιώσω εκεί ως καλλιτέχνης με έναν φίλο μου. Ήταν δύσκολη εποχή για εμάς τότε. Πήγα με 16 λίρες στην τσέπη. Βρήκαμε φιλοξενία από ένα φίλο μας Έλληνα αλλά φτάσαμε μέχρι απελπιστικές στιγμές, στιγμές δύσκολες, στιγμές που δεν είχαμε να φάμε. Δυστυχώς, ευτυχώς αυτές ήταν εμπειρίες ζωής, ενδιαφέρουσες. Αλλά εγώ εκείνη την εποχή στην Ελλάδα χαιρόμουν, ήταν η εποχή μετά τη Χούντα, με τις μεγάλες διοργανώσεις, με το ελληνικό τραγούδι να είναι σε έξαρση, υπήρχε ένας οργασμός καλλιτεχνικής δημιουργίας.\n–Άρα μετά από κάθε κρίση έρχεται η Αναγέννηση;\n–Φυσικά, αλλά ένιωσα αυτό το συναίσθημα, όταν για διάφορους λόγους είχα αποφασίσει να φύγουμε από την Αθήνα και να έλθουμε πίσω στην Κύπρο, το 1977. Ένιωσα στην Κύπρο μια άλλη θαλπωρή, μια άλλη ατμόσφαιρα, αισιοδοξίας πλέον μετά την καταστροφή. Είχε αλλάξει η εντύπωση και η προσπάθειά μου γύρω από τα ζωγραφικά, εικαστικά θέματα. Κατ’ αρχάς όταν επέστρεψα πίσω, πήγα στο χωριό μου στην Κισσόνεργα, εκεί ξαναμπήκα στη φύση, στους απλούς ανθρώπους και άρχισα να ζωγραφίζω πράγματα τελείως διαφορετικά, με περισσότερο ρεαλιστική απεικόνιση. Είχα ξεκινήσει τη σειρά από τοπία και αυλές της εποχής εκείνης που σήμερα δεν υπάρχουν. Είχα κάνει πολλά πορτρέτα της μάνας μου, αυτή η δουλειά εμπεριείχε μια πολύ προσωπική σύνδεση με τη μάνα, όχι ως άνθρωπος που είναι η μάνα μου, αλλά σαν γυναίκα του χωριού, η γυναίκα που μόχθησε, ταλαιπωρήθηκε. Πέρασε μέσα από πολλές και δύσκολες στιγμές, αλλά και πολλούς αγώνες για το καλύτερο.\n–Θαυμάζετε και αγαπάτε τις γυναίκες.\n–Πάντα υπήρχε αυτή η αγάπη, οι συνδέσεις με τη γυναίκα, την οποία εξέφρασα σε πολλές και διαφορετικές μορφές, σε τραγικές, δύσκολες, ποιητικές, εξωπραγματικές, σε στιγμές πραγματικής ανθρώπινης αγάπης και υπό διαφορετικές εικαστικές λύσεις. Πάντα είχα αυτή την τάση για αναζητήσεις και λύσεις εικαστικές, νομίζοντας ότι θα φέρω κάτι καινούργιο. Δυστυχώς, αυτό το πράγμα είναι δύσκολο, γιατί πάντα είσαι ο εαυτός σου, προσπαθείς να πας ένα βήμα παρακάτω, αλλά στην ουσία είσαι αυτός που είσαι.\n–Πότε νιώσατε ότι τα καταφέρατε;\n–Πάντα ένιωθα ότι έκανα κάτι καλό, με την έννοια ότι προσπαθούσα να κάνω κάτι καλό, να φτάσω σε ένα επίπεδο που να είναι επαγγελματικό. Πάντα είχα μέσα στο μυαλό μου ότι αυτό που κάνω να έχει μια επαγγελματική αξία. Το έργο δηλαδή να μην είναι απλώς μια αφήγηση γεγονότων, πίσω τη θεματική περιγραφή, έπρεπε να υπάρχει ουσιαστικά η προσπάθεια για να μπουν στοιχεία νέας τεχνικής προσέγγισης, μέσα από τα διάφορα ρεύματα και επιδράσεις της εποχής μας αλλά και από την παράδοση. Στην πορεία της δουλειάς πέρασα από διάφορες καταστάσεις, διάφορες αναζητήσεις και από διάφορες σημαντικές ενότητες. Μετά από τις αυλές που ζωγράφιζα, ήρθε η προσέγγιση στον μύθο. Από αναζητήσεις από την προαρχαϊκή φόρμα που είχα μελετήσει στο μουσείο της Κύπρου. Αυτό με είχε τόσο συνεπάρει, που άρχισα να δημιουργώ μια μεγάλη ενότητα που διήρκησε γύρω στα 5 με 6 χρόνια, με πολλές συνθέσεις, όπως οι Χάριτες, ο Αδάμ και η Εύα, ο Προμηθέας, ο Ποσειδώνας, Οδυσσέας, Δαίδαλος και Ίκαρος επίσης και με ποίηση του φίλου μου του Γιώργου Μολέσκη που ήταν μέσα σε αυτές τις ενότητες.\n–Ποτέ νιώσατε ότι το κοινό σας αναγνώρισε, αγκάλιασε;\n–Να σας πω την αλήθεια εγώ είμαι ευγνώμων σε όλους αυτούς του παλιούς καλλιτέχνες, τους απλούς θεατές, όλους τους ανθρώπους που ήταν γύρω μου, γιατί πραγματικά ένιωσα μεγάλη αγάπη και στοργή, επιστρέφοντας στην Κύπρο από τους μεγάλους καλλιτέχνες, από τον Διαμαντή και τον Κάνθο. Νιώσαμε στοργική προσέγγιση, αλλά ένιωσα και μεγάλη αποδοχή από τους μοντέρνους ζωγράφους της εποχής.\n–Πιστεύετε ότι αυτό που νιώσατε εσείς επιστρέφοντας πίσω στην Κύπρο, μπορούν να το νιώσουν και οι νέοι του σήμερα;\n–Όχι. Ήταν άλλες οι εποχές, εποχές που οι καλλιτέχνες μεταξύ τους είχαν μια τρομερή ενότητα, μια επαφή. Ο ένας παρατηρούσε τον άλλον, ο ένας μελετούσε τον άλλον. Ήταν μια άλλη εποχή, που οι καλλιτέχνες και η τέχνη συμβάδιζαν σ’ έναν πολύ όμορφο δρόμο. Σήμερα τα πράγματα έχουν απομονωθεί, οι καλλιτέχνες, οι άνθρωποι γενικά έχουν φτάσει σε αδιέξοδα. Είναι μια δύσκολη στιγμή για τους νέους μας δυστυχώς που άλλες υποκειμενικές ή αντικειμενικές καταστάσεις έφεραν τα πράγματα έτσι.\nΑυτός ο πόλεμος ήταν πολύ παράξενος\n«Αυτός ο πόλεμος ήταν πολύ παράξενος αλλά και άτακτος, δεν υπήρχε συγκεκριμένη διήγηση, ο κόσμος δεν ήταν στρατιώτης συνηθισμένος, απλώς βρεθήκαμε στα όπλα έτσι σε μια κακιά στιγμή».\n–Από τη Μόσχα πώς αναμιχθήκατε με την εισβολή του ’74;\n–Το καλοκαίρι του 1974, τον Ιούνιο του τρίτου έτους των σπουδών μου επέστρεψα για διακοπές πίσω στην Κύπρο. Βρέθηκα σε αυτές τις δύσκολες και δυσάρεστες στιγμές του προδοτικού πραξικοπήματος και της τουρκικής εισβολής που μου αφήσαν ανεξίτηλες πληγές. Αυτή όλη η δυστυχία που είδα κατά τη διάρκεια της παραμονής μου εκεί και στη συμμετοχή μου στις πολεμικές καταστάσεις, στις επιχειρήσεις, στην Πάφο, στην Πόλη της Χρυσοχούς που είχα λάβει. Όλες αυτές οι εμπειρίες μ’ έκαναν ν’ αλλάξω αντιμετώπιση προς τη ζωή, να δω αυτές τις τραγικές στιγμές που είχε ζήσει ο άνθρωπος γύρω μας και η παράξενη, παραλογή αντιμετώπισης αυτών των καταστάσεων. Έζησα τρομακτικές στιγμές μέσα στις πολεμικές διαμάχες κυρίως με τους Τουρκοκύπριους της περιοχής της Πάφου. Είδα το πόνο και τη δυστυχία των δικών μας και των Τουρκοκυπρίων. Όλα αυτά με επηρέασαν βαθιά, ώστε να ξανακοιτάξω με νέα οπτική τη ζωγραφική μου πορεία.\n–Ποια ήταν η πιο συγκλονιστική στιγμή που θυμάστε;\n–Η συγκλονιστική στιγμή για εμένα ήταν η στιγμή που μ’ έκανε να δακρύσω και νιώσω βαθιά συγκίνηση. Ήταν η στιγμή που παραδόθηκαν οι άνθρωποι, τα γυναικόπαιδα, κλαίγοντας και φωνάζοντας των Τουρκοκυπρίων στην περιοχή της Χρυσοχούς, μαυρισμένοι από τις πολεμικές συγκρούσεις, ένα πραγματικό δράμα. Είδα τον πόνο, τον ιδρώτα κατά το σούρουπο, είδα αυτές τις μορφές εξουθενωμένες, που βρέθηκαν σε μια αδιανόητη συνθήκη χωρίς να το θέλουν φυσικά.\n–Φοβηθήκατε ότι θα μπορούσαν να σας σκοτώσουν\n–Φυσικά! Υπήρχαν πολλές στιγμές έντονες, να βλέπεις διπλά σου ανθρώπους στην πορεία προς τη μάχη, να πέφτουν να φωνάζουν πληγωμένοι ή σκοτωμένοι. Ήταν πολύ έντονες οι μάχες στην Πάφο που διήρκησαν δύο 24ώρα και 10 ώρες στη Πόλη Χρυσοχούς. Αυτός ο πόλεμος ήταν πολύ παράξενος αλλά και άτακτος, δεν υπήρχε συγκεκριμένη διήγηση, ο κόσμος δεν ήταν στρατιώτης συνηθισμένος, απλώς βρεθήκαμε στα όπλα έτσι σε μια κακιά στιγμή.


TO ΣΚΑΛΙΣΤΗΡΙ: ...ΕΝΑΛΛΑΚΤΙΚΕΣ ΠΟΛΙΤΙΚΕΣ ΛΥΣΕΙΣ...\nMINIMARKET 16 Ιουνίου 2010 - 3:15 μ.μ.\nΔΕΝ ΒΛΕΠΩ ΤΙΠΟΤΑΑΑΑΑΑΑΑΑΑΑΑΑΑΑΑ!!!!!!!!!!!!!\nhumanity 16 Ιουνίου 2010 - 7:02 μ.μ.\nΩΧ!!!!ΔΕΝ ΒΛΕΠΕΙΣ;;;; ΕΓΩ ΓΙΑΤΙ ΒΛΕΠΩ;;;


Το μοιραίο λάθος της σπείρας των απαγωγέων του Λεμπιδάκη\nΣήφης Βαλυράκης: Ολοκληρώθηκε η κατάθεση του μάρτυρα «κλειδί» -Τι ανέφερε\nΤελευταία ενημέρωση: 2017-10-03, 09:12:25\nΟι λάθος χειρισμοί μελών της σπείρας οδήγησαν τις Αρχές στην ταυτοποίηση κάποιων από τους συμμετέχοντες στην απαγωγή του Λεμπιδάκη. Πλέον, είναι γνωστό, πως ένα από τα βασικότερα λάθη τους ήταν πως εμπιστεύτηκαν έναν κρίσιμο ρόλο στα χέρια ενός ανήλικου κοριτσιού: τον ρόλο του «ταχυδρόμου» των μηνυμάτων των απαγωγέων προς την οικογένεια του Μιχάλη Λεμπιδάκη. Οι απαγωγείς φαίνεται πως εκτίμησαν λάθος όταν πίστεψαν πως η αστυνομία δεν θα έφτανε ποτέ στα ίχνη του κοριτσιού, το οποίο διαδραμάτισε σημαντικό ρόλο στην εξέλιξη της απαγωγής με τη μεγαλύτερη διάρκεια στα ελληνικά χρονικά.\nΕίναι βέβαιο ότι θεώρησαν πως η 17χρονη, η οποία είναι κόρη γνωστού μεσίτη στο Ρέθυμνο, ήταν υπεράνω πάσης υποψίας, επομένως ουδείς θα ασχολούνταν μαζί της. Έτσι, της ανέθεσαν συγκεκριμένες αποστολές, όπως η τελευταία αποστολή του βίντεο με το οποίο αποδεικνύονταν πως ήταν εν ζωή ο επιχειρηματίας. Το συγκεκριμένο υλικό είχε σταλεί μέσω usb στην οικογένεια του Μιχάλη Λεμπιδάκη.\nΌμως, τα πράγματα δεν ήταν όπως τα είχε υπολογίσει η συμμορία. Οι συχνές της επισκέψεις σε καταστήματα κινητής τηλεφωνίας, αλλά και κάποιες απρόσεκτες κινήσεις της οδήγησαν την Αστυνομία στα ίχνη της.\nΛίγους μήνες νωρίτερα και συγκεκριμένα τον περασμένο Ιούλιο, τρία άτομα τα οποία φέρονται να είχαν ενεργό ρόλο στην απαγωγή υπέπεσαν σε ακόμη ένα κρίσιμο λάθος, το οποίο βοήθησε αρκετά στο να εντοπιστούν τα στοιχεία ορισμένων από τους απαγωγείς και να ξεκινήσουν οι παρακολουθήσεις. Σύμφωνα με τα όσα μετέδωσαν χθες τα τοπικά μέσα ενημέρωσης, τον περασμένο Ιούλιο σε έναν τυπικό αστυνομικό έλεγχο που πραγματοποιήθηκε σε ΙΧ αυτοκίνητο σε δρόμο της Κρήτης στο οποίο βρίσκονταν τρία άτομα διαπιστώθηκε πως κανείς από τους επιβαίνοντες δεν είχε μαζί του κινητά τηλέφωνα. Οι αστυνομικοί κατάλαβαν πως είχαν φροντίσει να τα ξεφορτωθούν. Το συγκεκριμένο γεγονός κινητοποίησε τους έμπειρους αστυνομικούς της ΕΛ.ΑΣ., έχοντας στο μυαλό τους πως οι απαγωγείς επικοινωνούσαν «αυστηρά» με καρτοτηλέφωνα μίας χρήσεως, Μέσα από αυτά έστελναν τα μηνύματα με τις απαιτήσεις τους. Μετά τα ξεφορτώνονταν.\nΤα προφίλ των συλληφθέντων\nΣυνολικά οι άνδρες της ΕΛ.ΑΣ. προχώρησαν στη σύλληψη οκτώ ατόμων ενώ σύμφωνα με πληροφορίες διερευνάται το ενδεχόμενο να συμμετείχαν στην απαγωγή ακόμη επτά άτομα. Το προσεχές διάστημα αναμένεται να γίνουν επιχειρήσεις ενδεχομένως και στην Αθήνα για να συλληφθούν πιθανώς εμπλεκόμενα άτομα στην απαγωγή.\nΑνάμεσα στους συλληφθέντες ήταν δύο αδέρφια τα οποία είχαν παραχωρήσει τη μάντρα όπου εντοπίστηκε χθες λίγο πριν τις οκτώ το πρωί ο Μιχάλης Λεμπιδάκης από τις ελληνικές αρχές. Κατά το παρελθόν σύμφωνα με ασφαλείς πληροφορίες τα δύο αδέρφια ασχολούνταν με τις οικοδομές αλλά τα τελευταία χρόνια η κρίση του χτύπησε την πόρτα και εκτιμάται πως αυτός ήταν ο λόγος που τους «όπλισε» και τους έστρεψε στην κατεύθυνση της απαγωγής. Επίσης οι αστυνομικοί πέρασαν επίσης χειροπέδες σε έναν ιδιοκτήτη κτηνοτροφικής μονάδας στα Σφακιά.\nΠαράλληλα προσήχθη και ένα πρόσωπο που στο παρελθόν είχε κατηγορηθεί στην υπόθεση της απαγωγής του Παναγόπουλου και είχε περάσει από τις φυλακές Αλικαρνασσού. Ο χαρακτηρισμός που του έχει αποδοθεί είναι «βρωμού» ή «απατεώ» και μέχρι χθες αργά το βράδυ δεν είχε κατηγορηθεί καθώς εξεταζόταν η συμμετοχή του στην υπόθεση.\nΑκόμη ένας άνδρας που συνελήφθη χαρακτηρίζεται από τις αρχές ως ο «εμπρηστής» των πλειστηριασμών: πρόκειται για πρώην εργολάβο οικοδομών, ο οποίος συμμετείχε σε επεισόδια για τους πλειστηριασμούς, ενώ κατηγορήθηκε για εμπρηστική επίθεση στα γραφεία του ΣΥΡΙΖΑ. Ανάμεσα στους συλληφθέντες ήταν ένας μεσίτης- πατέρας της 17χρονης «ταχυδρόμου»- και ένας γνωστός ιδιοκτήτης νυχτερινού κέντρου διασκέδασης στο Ρέθυμνο. Και οι δύο σύμφωνα με πληροφορίες έχουν σημαντικό ρόλο στην απαγωγή, όπως επίσης και δύο γνωστοί ποινικοί που προέρχονται από την περιοχή του Μυλοποτάμου.\nΌπως λένε αξιόπιστες πηγές κανένας από τους συλληφθέντες δεν εργαζόταν στο παρελθόν στην εταιρεία με τα πλαστικά που διατηρούσε οικογενειακά ο Μιχάλης Λεμπιδάκης. Κατά την επιχείρηση που πραγματοποιήθηκε συνελήφθη και ένας ομογενής από τα Σκόπια ο οποίος έκανε τον φύλακα στη μάντρα και είχε έρθει πρόσφατα από τη Θεσσαλονίκη, καθώς φαίνεται πως οι απαγωγείς είχαν ανάγκη για επιπλέον άτομα και αποφάσισαν να τον καλέσουν προκειμένου να φυλάει τσίλιες.\nΟι στιγμές χαράς για την οικογένεια του Μιχάλη Λεμπιδάκη\nΜετά την απελευθέρωσή του ο επιχειρηματίας οδηγήθηκε στο Αστυνομικό Τμήμα του Ρεθύμνου και σύσσωμη η οικογένειά του βρέθηκε εκεί για να τον αγκαλιάσει. Κανείς από τους αγαπημένους του ανθρώπους δεν μπορούσε να πιστέψει πως ο επιχειρηματίας ήταν ζωντανός και ότι απελευθερώθηκε.\nΟ πατέρας του Μιχάλη Λεμπιδάκη και γνωστός επιχειρηματίας του νησιού Ιωάννης Λεμπιδάκης, μιλώντας στον «Ε.Τ.», ευχαρίστησε την Ελληνική Αστυνομία για τις πολύτιμες υπηρεσίες της όλους αυτούς τους μήνες αλλά και για την τελική επιχείρηση που είχε αίσια κατάληξη.\n«Είμαι πολύ χαρούμενος που το παιδί μου είναι υγιές και ελεύθερο. Είναι καλά στην υγεία του και ευτυχώς η επιχείρηση της αστυνομίας πήγε πάρα πολύ καλά. Θέλω να τον δω και να τον ρωτήσω περισσότερα και να διαπιστώσω με τα ίδια μου τα μάτια πως είναι καλά», μας είπε χθες το πρωί ο πατέρας του γνωστού επιχειρηματία.\nΣύμφωνα με τα τοπικά μέσα ενημέρωσης ο επιχειρηματίας ευχαρίστησε αμέσως τον Αστυνομικό Διευθυντή αλλά και όλους τους αστυνομικούς της Κρήτης που έκαναν τη δουλειά τους με ακρίβεια και υπό άκρα μυστικότητα. Ο Μιχάλης Λεμπιδάκης ήταν «σκιά» του εαυτού του καθώς κατά δήλωσή του έχασε γύρω στα 15 κιλά τους τελευταίους έξι μήνες που διήρκεσε η απαγωγή του. Ο ιατροδικαστής Κρήτης και ιατροδικαστής του υπουργείου Δικαιοσύνης, Σταμάτης Μπελιβάνης στο πλαίσιο της προανάκρισης που διενεργείται εξέτασε τον γνωστό επιχειρηματία ο οποίος χαίρει άκρας υγείας.\n«Είχε ένα επιφανειακό τραύμα στο αριστερό του πόδι από την αλυσίδα με την οποία ήταν δεμένος. Μου είπε πως έχασε 15 με 16 κιλά. Τον εξέτασε και ο γιατρός της αστυνομίας Ρεθύμνου και διαπίστωσε πως είναι καλά. Δεν έχει κάποιο παθολογικό πρόβλημα και δεν ήταν αφυδατωμένος. Διαπίστωσα πως δεν ταλαιπωρείται από κάποια κάκωση και πως είναι εμφανώς εξαντλημένος από τον Γολγοθά που βίωσε», μας είπε χαρακτηριστικά.


Γυναικεία εργασία: Η πανδημία επέφερε μείωση των ποσοστών απασχόλησης - Οικονομικός Ταχυδρόμος - ot.gr\nΓυναικεία εργασία: Η πανδημία επέφερε μείωση των ποσοστών απασχόλησης\nΤι δείχνει η έρευνα της Adecco «Resetting Normal Report για το 2021»\n12.05.2022 | 10:18\nΗ υγεία των γυναικών επιβαρύνθηκε αρκετά την περίοδο της πανδημίας σύμφωνα με την έρευνα του Ομίλου Adecco Resetting Normal Report για το 2021, καθώς πολλές γυναίκες υπέφεραν από επαγγελματική εξουθένωση (burnout). Η ψυχική τους υγεία επιβαρύνθηκε, με τα επίπεδα άγχους για την επιστροφή στο γραφείο να αυξάνονται σημαντικά.\nΟ πρώτος και σημαντικότερος λόγος είναι ότι μεγάλο ποσοστό των γυναικών, σε σύγκριση με τον αντρικό πληθυσμό, εργάζονται σε τομείς που επλήγησαν ιδιαίτερα από τον COVID. Συγκεκριμένα, πολλές γυναίκες εργάζονται σε τομείς, όπως ο τουρισμός και το λιανεμπόριο, οι οποίοι επλήγησαν πολύ από τις συνέπειες του lockdown. Σε άλλους τομείς, όπως στην υγεία και στην κοινωνική περίθαλψη, οι γυναίκες ήταν στην πρώτη γραμμή αντιμετώπισης της κρίσης και εργάζονταν σε πολύ πιεστικές συνθήκες εργασίας.\nΤρεις καινοτόμες λύσεις\n1.Οι γυναίκες πρέπει να ενταχθούν σε περισσότερες θέσεις εργασίας σχετικές με την τεχνολογία και τον ψηφιακό κόσμο με στόχο να επιταχυνθεί η γρήγορη ψηφιακή αλλαγή στην οποία οι γυναίκες δεν θα νιώθουν παραγκωνισμένες. Όσο πιο σημαντικοί γίνονται οι ψηφιακοί ρόλοι στην οικονομία, τόσο χαμηλότερο είναι το μερίδιο που καταλαμβάνεται από γυναίκες. Για να αλλάξει η τάση αυτή, ο ρόλος των γυναικών-προτύπων είναι ιδιαίτερα σημαντικός καθώς πολλές γυναίκες εμπνέονται από τη δράση και το έργο σημαντικών γυναικών και αποφασίζουν να ακολουθήσουν τα βήματά τους, σπουδάζοντας τεχνολογικές επιστήμες. Πολλές γυναίκες, για παράδειγμα, εργάζονται πλέον ως επιστήμονες στην αστυνόμευση επειδή αγαπούσαν τον χαρακτήρα της Abby Scuito του NCIS. Η αστροναύτης Mae Jemison, η πρώτη Αφροαμερικανίδα που πήγε στο διάστημα με το διαστημικό πρόγραμμα των ΗΠΑ, δήλωσε ότι εμπνεύστηκε από την ηθοποιό Nichelle Nichols στο Star Trek . Ουσιαστικά, χρειάζονται περισσότερες ταινίες και τηλεοπτικές εκπομπές με ισχυρές γυναικείες προσωπικότητες που αποτελούν πηγή έμπνευσης ως σπουδαίες γυναίκες ηγέτες και επιστήμονες. Επιπλέον, ορισμένες γυναίκες δεν προτιμούν τις ψηφιακές δουλείες επειδή νομίζουν ότι θα εργάζονται μόνες τους, μπροστά σ’ έναν υπολογιστή. Η αλήθεια όμως είναι ότι οι περισσότερες θέσεις που σχετίζονται με την τεχνολογία περιλαμβάνουν ένα ευρύ φάσμα δραστηριοτήτων που απαιτεί και αλληλεπίδραση με συναδέλφους, ενώ ταυτόχρονα ανάλογα με το αντικείμενο μπορεί να τους προσφέρει την πολυπόθητη ευελιξία σε τόπο και σε χρόνο εργασίας.\n2.Οι κυβερνήσεις και οι εταιρικοί φορείς θα πρέπει να επιταχύνουν τις ρυθμίσεις που θα εξαλείφουν τις μισθολογικές διακρίσεις, θα επιβραβεύουν επιχειρήσεις που οποίες εφαρμόζουν πολιτικές ίσης μεταχείρισης και ίσων ευκαιριών για όλους τους υπαλλήλους τους και θα παρέχουν ευέλικτη εκπαίδευση. Θα πρέπει να ζητηθεί από τις εταιρείες να αποδείξουν ότι πληρώνουν επί ίσοις όροις τους άνδρες και γυναίκες για την ίδια εργασία. Στη μάχη για την ισότητα των φύλων, η εξάλειψη των διακρίσεων και η ενίσχυση του ρόλου των γυναικών στην κοινωνική και οικονομική ζωή στρέφεται σημαντικά γύρω από τον ρόλο τους στον κόσμο της εργασίας. Επιπλέον, οι γυναίκες θα πρέπει να έχουν προτεραιότητα σε προγράμματα upskilling και reskilling με ανάπτυξη περισσότερων προγράμματων κατάρτισης σε ψηφιακές δεξιότητες που να ταιριάζουν με τον τρόπο ζωής των γυναικών. Τα podcasts είναι προς τη σωστή κατεύθυνση – καθώς προσφέρουν την ευκαιρία σε πολλές γυναίκες να εκπαιδευτούν ενώ εκτελούν άλλες εργασίες, όπως τη φροντίδα του νοικοκυριού.\n3.Οι κοινωνίες πρέπει να σκεφτούν πολύ πιο σοβαρά πώς να αντιμετωπίσουν το συχνά απαγορευτικό κόστος της φροντίδας των παιδιών και των ηλικιωμένων. Σε μια χώρα όπου η οικογένεια είναι ο βασικός πυλώνας φροντίδας των ηλικιωμένων και παιδιών, οι γυναίκες εξακολουθούν να παίζουν πρωταγωνιστικό ρόλο στην φροντίδα του σπιτιού. Όσον αφορά τη μητρότητα, θα πρέπει να μειωθούν αντικίνητρα που μπορεί να επιβαρύνουν πρόσθετα έμμεσα την πρόσληψη ή εξέλιξή τους και να ενισχυθούν πρωτοβουλίες που τις βοηθήσουν να αντιμετωπίσουν δυσκολίες στην επανένταξή τους μετά την απόκτηση παιδιών, όπως οι αντίστοιχες δομές.\nΕιδήσεις σήμερα Καλώς ήρθατε στην εποχή που το γραφείο παρακολουθείται συνεχώς Γιατί το να εργάζεστε από οπουδήποτε δεν είναι ρεαλιστικό; Airbnb: Τηλεργασία στο 100% – «Το γραφείο έχει τελειώσει», λέει ο CEO


Συμμαχία Samsung-Intel - Biztech\nΤην υπογραφή συμφωνίας ανακοίνωσαν Samsung και Intel με στόχο το πάντρεμα των νέων τηλεοράσεων της κορεατικής εταιρείας και των συσκευών που θα εξοπλιστούν με τους νέους επεξεργαστές Haswell της Intel. Συγκεκριμένα, η συμφωνία των δύο εταιρειών προβλέπει ότι μέχρι το τέλος του 2013 όλες οι νέες τηλεοράσεις της Samsung θα μπορούν ασύρματα να αποκτούν πρόσβαση και να προβάλουν περιεχόμενο απευθείας από PCs που διαθέτουν τους νέος επεξεργαστές της Intel.\nΓια να γίνει αυτό οι δυο εταιρείες ανακοίνωσαν ότι από εδώ και στο εξής κάθε νέα τηλεόραση της Samsung θα διαθέτει προεγκατεστημένη την τεχνολογία Wireless Display της Intel. Η συμφωνία αυτή είναι ιδιαίτερα επωφελής και για τις δύο εταιρείες. Από τη μια η Samsung ενσωματώνει στις συσκευές της την τεχνολογία Wireless Display την οποία ήδη διαθέτουν οι ανταγωνιστές της LG και Toshiba. Από την άλλη η Intel αποκτά πρόσβαση στον μεγαλύτερο κατασκευαστή τηλεοράσεων παγκοσμίως, δίνοντας έτσι ώθηση στους νέους επεξεργαστές Haswell από τους οποίους η εταιρεία αναμένει πολλά.\nhardwareIntelSamsungΔιανομή & Συνεργάτεςνεα & τασεις\nΠιο φτηνά smartphones για όλους


Vichy Ideal Soleil SPF30 Αντιηλιακό Γαλάκτωμα με Στοχευμένη Δράση κατά της Άμμου για Σώμα & Πρόσωπο 200ml | pharmcare.gr\nΚωδικός Προϊόντος: 3337875543118\nαντιηλιακό γαλάκτωμα με στοχευμένη δράση κατά της άμμου, για σώμα & πρόσωπο, με λεπτόρρευστη υφή που δεν κολλάει για γρήγορη εφαρμογή & απορρόφηση.\nVichy Ideal Soleil SPF30 Γαλάκτωμα κατά της άμμου για πρόσωπο και σώμα\nΕίναι κατάλληλο και για ευαίσθητες επιδερμίδες και ιδανικό για την παραλία και τις δραστηριότητες στην άμμο.\nΕπιπρόσθετα οφέλη του Vichy Ideal Soleil SPF30 Γαλάκτωμα κατά της άμμου:\nΤο Vichy Ideal Soleil SPF30 Γαλάκτωμα κατά της άμμου έχει αδιάβροχη σύνθεση.\nΑφήνει το δέρμα απαλό και βαθιά ενυδατωμένο.\nΜε λεπτόρρευστη υφή που δεν κολλάει και ματ τελείωμα.\nΕύκολη εφαρμογή και άμεση απορρόφηση.\nΥψηλή αντηλιακή προστασία και επιδερμίδα χωρίς την ενοχλητική άμμο με το Vichy Ideal Soleil SPF30 Γαλάκτωμα κατά της άμμου.\nΔιατίθεται και με δείκτη SPF50+: IDEAL SOLEIL SPF50+ Γαλάκτωμα κατά της άμμου\nΕφαρμόστε το Vichy Ideal Soleil Lait SPF30 Γαλάκτωμα κατά της άμμου αμέσως πριν την έκθεση. Ανανεώνετε συχνά και σε άφθονη ποσότητα, κυρίως μετά το κολύμπι, το σκούπισμα με πετσέτα ή την εφίδρωση.


Αποκεντρωμένη Διοίκηση: Παράνομη η απόφαση του δήμου Λαμιέων για ιδιωτικοποίηση καθαριότητας - Aftodioikisi.gr\nΡέλλας προς Κυμπουρόπουλο για δηλώσεις Κύρτσου: «Στέλιο στο ‘χα πει, διάλεξες λάθος πλευρά» ...\n23 Οκτωβρίου 2017 - 13:38\nΜε ανακοίνωση της, η ΠΟΕ – ΟΤΑ, σχολιάζοντας την απόφαση της Αποκεντρωμένης Διοίκησης, τόνισε ότι «πρόκειται για μία απόφαση κόλαφο για τον Δήμαρχο Λαμιέων Νίκο Σταυρογιάννη, η οποία τον εκθέτει πολιτικά, τον καθιστά υπόλογο απέναντι στους δημότες της πόλης του, και ταυτόχρονα συνιστά δικαίωση για τους 47 συμβασιούχους-παρατασιούχους τους οποίους ο κ. Σταυρογιάννης «πέταξε» στο δρόμο για να φέρει σε πέρας το σχέδιο εξυπηρέτησης συγκεκριμένων συμφερόντων».\nΕιδικότερα στην ανακοίνωση της, η ΠΟΕ – ΟΤΑ, σημειώνει: «Αλήθεια, ο κ. Σταυρογιάννης θα κατηγορήσει τώρα την Αποκεντρωμένη Διοίκηση Θεσσαλίας και Στερεάς Ελλάδας για «γκεμπελίστικης λογικής» απόφαση και θα τολμήσει να θέσει ζήτημα «δημοκρατίας», όπως είχε κατηγορήσει την Π.Ο.Ε.-Ο.Τ.Α. που από την πρώτη στιγμή αντέδρασε στις παρανομίες του, όταν αποκαλύφθηκε πώς με περίεργες μεθοδεύσεις και μη νόμιμο τρόπο θέλησε να παραχωρήσει την καθαριότητα του Δήμου Λαμιέων σε ιδιωτικά συμφέροντα;\nΗ δήθεν νομιμότητα που τόλμησε να επικαλεστεί ο Δήμαρχος Λαμιέων αφορούσε, όπως αποδεικνύεται μόνο στην καταστολή της αντίδρασης και της διαμαρτυρίας των απολυμένων εργαζόμενων και όσων επιζητούν την διαφάνεια. Δυστυχώς για εκείνον, μετά την σύλληψη του Αντιδημάρχου Καθαριότητας, που οδηγούσε απορριμματοφόρο χωρίς δελτίο κίνησης, χωρίς να έχει περάσει Κ.Τ.Ε.Ο. και ανασφάλιστο, ήρθε και η απόφαση της Αποκεντρωμένης Διοίκησης Θεσσαλίας και Στερεάς Ελλάδας για να καταδείξει πώς αντιλαμβάνεται ο Νίκος Σταυρογιάννης τη… νομιμότητα».\nTagsΑΠΟΚΕΝΤΡΩΜΕΝΗ ΔΙΟΙΚΗΣΗΔΗΜΟΣ ΛΑΜΙΕΩΝΙΔΙΩΤΗΣΚΑΘΑΡΙΟΤΗΤΑΠΑΡΑΝΟΜΗ\nΟΤΑ, ΔΗΜΟΙ, ΚΑΘΑΡΙΟΤΗΤΑ, ΔΗΜΟΣ ΛΑΜΙΕΩΝ, ΙΔΙΩΤΗΣ, ΑΠΟΚΕΝΤΡΩΜΕΝΗ ΔΙΟΙΚΗΣΗ, ΠΑΡΑΝΟΜΗ


Kουνούπια: Με αυτόν τον τρόπο θα απαλλαγείτε μικροί και μεγάλοι - all4mama\nΑρχική » Guest Blog » Kουνούπια: Με αυτόν τον τρόπο θα απαλλαγείτε μικροί και μεγάλοι\nΔημοσιεύθηκε στις 10/08/2021 | Τελευταία Ενημέρωση 10/08/21\nΟι εικόνες του καλοκαιριού είναι οι αγαπημένες μου... Κάθε χρόνο στα τέλη Ιουλίου μαζεύουμε βαλίτσες και οικογενειακώς πηγαίνουμε στο εξοχικό μου, λίγα μέτρα έξω από την Καβάλα.\nΕίναι ένα σπιτάκι δίπλα στη θάλασσα που μας χαρίζει τις πιο ξέγνοιαστες και όμορφες στιγμές του χρόνου. Θυμάμαι τον εαυτό μου ως παιδί να παίζω στην αυλή, ώρες ατελειώτες, με τον σκύλο μου τον Σνούπυ και έπειτα να βουτάμε παρέα στη θάλασσα μαζί με τα παιδιά της γειτονιάς. Το μεσημέρι μύριζε γεμιστά που τα έφτιαχνε υπέροχα η γιαγιά μου η Σμυρνιά και το απόγευμα τα γέλια γέμιζαν τις παραθαλάσσιες αυλές των σπιτιών και τους δρόμους.\nΤο βραδάκι θυμάμαι εκείνη την γλυκιά κούραση να κατακλύζει το σώμα μου έπειτα από μια κοπιαστική μέρα, με πολύ παιχνίδι και μπάνιο , και να αποκοιμιέμαι στη δροσιά ακούγοντας τα παραθυρόφυλλα να χτυπάνε με ρυθμό από το θαλασσινό αεράκι.\nΑυτές είναι οι δικές μου εικόνες ως παιδί και αυτές τις εμπειρίες θέλω να μεταφέρω στα παιδιά μου!!!\nΣτο ίδιο σπίτι , με τον ίδιο κήπο και το ίδιο ηλιοβασίλεμα...\nΤι θα μπορούσε να χαλάσει αυτό το παζλ των διακοπών μας;;;;\nΓια εμένα ένας είναι ο κλασσικός καλοκαιρινός μας εφιάλτης!!!!\nΚαι μετά από αυτό που μας συνέβη πέρσι το καλοκαίρι αναγκάστηκα να κάνω ολόκληρη έρευνα αγοράς μέχρι να βρω την οριστική λύση στα κουνούπια .\nΕίχαμε κατεβεί με τον άντρα μου και την κόρη μου στην πόλη και είχα αφήσει τον μικρό στη γιαγιά. Επιστρέφοντας το απόγευμα βλέπω ένα παιδάκι στον κήπο και θεωρώ ότι έχει έρθει κάποιος άλλος μικρός να παίξουν. Τον κοιτάω και δεν αναγνωρίζω ότι είναι το παιδί μου! Το προσωπάκι του είχε παραμορφωθεί από τσιμπήματα κουνουπιών, που προφανώς ήταν μολυσμένα. Τα αυτιά του είχαν διογκωθεί σαν του Σποκ, στο "Σταρ Τρεκ", τα πάνω βλέφαρα του είχαν πρηστεί και είχαν σκεπάσει τα μάτια το, όπως και το μέτωπο του. Το κοιτούσα κι έκανα 1-2 λεπτά για να σιγουρευτώ ότι είναι το παιδί μου. Σοκ! Τον παίρνω και πάμε κατευθείαν στο νοσοκομείο, φοβούμενη κάποια αλλεργικό σοκ. Εκεί μου εξήγησε ο δερματολόγος ότι το παιδί το είχαν τσιμπήσει κουνούπια, σκνίπες και είχε μολυνθεί. Πέρα από τη θεραπεία που μου έδωσε μου συνέστησε κι ένα καλό αντικουνουπικό!\nΈτσι και έκανα!! Δοκίμασα πολλά, μέχρι που ανακάλυψα το Repel Spray και από τότε ησύχασα! Και οι διακοπές απέκτησαν και πάλι την ίδια ξεγνοισιά!!!!\nΤο Repel Spray παρέχει άοσμη προστασία από τα κουνούπια και άλλα έντομα, ιδανική για μικρούς και μεγάλους!\nΆοσμο & αποτελεσματικό.\nΔράση που διαρκεί 8 ώρες\nΚατάλληλο για όλες τις ηλικίες (βρέφη, παιδιά και ενήλικες)\nΧωρίς συντηρητικά και χωρίς parabens\nΜπορεί να συνδυαστεί με το αντηλιακό\nΕίναι ιδιαίτερα πρακτικό και δεν αφήνει λιπαρότητα\nΔιατίθεται και σε pocket size για να το έχετε πάντα μαζί σας ακόμη και στην τσέπη σας/πορτοφόλι σας\nPocket size - Spray 15ml\nΚαταπραϋντικά μαντηλάκια για εφαρμογή μετά από τσιμπήματα εντόμων, επαφή με μέδουσες ή φυτά (π.χ. τσουκνίδες).\nΑνακουφίζουν και καταπραΰνουν άμεσα χάρη στην προβιταμίνη Β5, το έλαιο κράμβης και τα φυσικά εκχυλίσματα χαμομηλιού, επιλόβιου και αλόης ενώ η πρακτική μορφή τους τα καθιστά εύκολα στη μεταφορά και βολικά στη χρήση.\nΤο Repel After Bite Wipes δεν περιέχει αμμωνία, είναι δερματολογικά ελεγμένο και είναι κατάλληλο για μικρούς και μεγάλους (από 1 έτους και άνω).\nΕφαρμόζετε αμέσως μετά το τσίμπημα ή την επαφή με το φυτό, τρίβοντας απαλά το εμποτισμένο μαλακό μαντηλάκι πάνω στο δέρμα και το αφήνετε να στεγνώσει.\nΜε προβιταμίνη Β5, φυσικό εκχύλισμα χαμομηλιού, αλόης, επιλόβιου & έλαιο κράμβης\nΓια περισσότερες πληροφορίες επισκεφτείτε τη σελίδα της www.uni-pharma.gr/\nRepel, Repel Spray, αντικουνουπικά, γυναίκα, κουνούπια, μητέρα, παιδιά